钦定古今图书集成/历象汇编/庶征典/第018卷 > 《汉书》 > 《五行志》
## 钦定古今图书集成/历象汇编/庶征典/第018卷 > 《汉书》 > 《五行志》

京房《易传》曰：“亡师，玆谓不御？厥异日食。其食也既并，
食不一处，诛众失理，玆谓生叛，厥食既光。散纵畔，兹
谓不明，厥食先大雨三日，雨除而寒，寒即食。专禄不
封，玆谓不安，厥食既先，日出而黑，光反外烛，君臣不
通，玆谓亡？厥蚀三既。同姓上侵，兹谓诬君，厥食四方
有云，中央无云，其日大寒。公欲弱主位，兹谓不知，厥
食中白青，四方赤。”已食地震，诸侯相侵，“玆谓不承，厥
食三毁三复。君疾。善下谋上兹谓乱，厥食既先，雨雹，
杀走兽。弑君获位兹谓逆，厥食既先，风雨折木。日赤。
内臣外乡兹谓背，厥食食且雨，地中鸣。冢宰专政兹
谓因，厥食先大风食时。日居云中，四方无云。伯正越
职，兹谓分威，厥食日中分。”诸侯争美于上，兹谓泰，厥
食日伤。月食半天营而鸣。赋不得，兹谓竭，厥食星随
而下。受命之臣专征云试，厥食虽侵光犹明，若文王
臣独诛纣矣。小人顺受命者，征其君云杀，厥食五色
至，大寒陨霜，若纣臣顺武王而诛纣矣。诸侯更制兹
谓叛，厥食三复三食，食已而风地动。适让庶，兹谓生
欲，厥食日失位，光晻晻。月形见，酒亡节，兹谓荒厥蚀
乍青、乍黑、乍赤，明日大雨，发雾而寒。凡食二十，占其
形二十有四，改之辄除。不改三年，三年，不改六年；六
年，不改九年。

京房《易传》曰：“美不上人，兹谓上弱，厥异日白，七日不
温。顺亡所制，兹谓弱，日白六十日，物亡霜而死。天子
亲伐，兹谓不知，日白体动而寒。弱而有任，玆谓不亡。
日白不温，明不动。辟愆公行，兹谓不伸，厥异日黑，大
风起，天无云，日光晻。不难上政，兹谓见过，日黑居仄，
大如弹丸。辟不闻道，兹谓亡，厥异日赤。祭天不顺，玆”
谓逆？厥异日赤，其中黑。闻善不予，兹谓失知，厥异日
黄。夫大人者，与天地合其德，与日月合其明。故圣王
在上，总命群贤，以亮天功，则日之光明，五色备具，烛
燿亡主。有主则为异，应行而变也。色不虚改，形不虚
毁，观日之五变，足以监矣。故曰：“县象著明，莫大乎日
月。”此之谓也。